**ADATKEZELÉSI TÁJÉKOZTATÓ**

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló, AZ EURÓPAI PARLAMENT ÉS A TANÁCS (EU) 2016/679 RENDELETÉBEN (a továbbiakban: GDPR) meghatározott kötelezettségeket Budapest I. Kerület Budavári Önkormányzat (székhely: 1014 Budapest, Kapisztrán tér 1., a továbbiakban: Önkormányzat) mint Adatkezelő a jelen Tájékoztatóval teljesíti az „**Igényfelmérő kérdőív az ukrajnai válsággal összefüggésben Budapest I. Kerületében tartózkodók részére történő segítségnyújtás megszervezése céljából”** megnevezésű kérdőív kitöltése során megadott személyes kapcsolatos adatkezelésével kapcsolatban.

Az Önkormányzat az „**Igényfelmérő kérdőív az ukrajnai válsággal összefüggésben Budapest I. Kerületében tartózkodók részére történő segítségnyújtás megszervezése céljából”** megnevezésű kérdőívet önként kitöltő **személyek személyes adatait kezeli** (a továbbiakban: Érintettek). Az Önkormányzat az Érintettek által megadott személyes adatokat a GDPR előírásainak betartásával az alábbiak szerint kezeli és használja fel:

**Adatkezelő adatai, elérhetősége:**

Budapest I. Kerület Budavári Önkormányzat

Budapest Főváros I. Kerület Budavári Polgármesteri Hivatal

székhely: 1014 Budapest, Kapisztrán tér 1.

email: [hivatal@budavar.hu](mailto:hivatal@budavar.hu)

telefon: (+36) 1-458-3000

**Adatvédelmi tisztviselő:**

[adatkezeles@budavar.hu](mailto:adatkezeles@budavar.hu)

**Az adatkezelés jogalapja:** Az Érintettnek az adatkezelésről szóló tájékoztatás megismerését követően adott önkéntes, konkrét, egyértelmű hozzájárulása, melyet a hozzájáruló nyilatkozat kitöltésével és aláírásával ad meg. A kérdőív kitöltése önkéntes, a válaszadás az egyes kérdések vonatkozásában is megtagadható. Az Érintett hozzájárulását az Adatkezelő nyilvántartja.

**Az adatkezelés célja:** az ukrajnai válság következtében a kérdőívet kitöltők részére történő segítségnyújtás hatékony megszervezése, személyre szabott, igénynek megfelelő segítség nyújtása.

**A kezelt adatok köre és az adatkezelés időtartama:** Az Adatkezelő az alábbi személyes és különleges adatokat kezeli: név, születési adatok, állampolgárság, beszélt nyelvek, rokonság, kitöltővel közösen érkező kiskorú gyermek törvényes képviselőjére vonatkozó adatok, kiskorú gyermek által látogatott iskola évfolyam és tanulmányok nyelve, tényleges tartózkodási hely, tervezett tartózkodás időtartama, igényelt segítségnyújtás jellege, elérhetőség (telefonszám, e-mailcím), idegenrendészeti státusz, gépjármű, egészségi állapot, munkavégzést befolyásoló körülmények, segítségnyújtást befolyásoló egyéb körülmények.

Az Adatkezelő az adatokat a hozzájárulás visszavonásáig, annak hiányában pedig legkésőbb addig az időpontig kezeli, amikor a segítségnyújtás okafogyottá válik.

**A hozzájáruló nyilatkozat visszavonása**: Az Érintett hozzájáruló nyilatkozatát bármikor visszavonhatja az 1. pontban megadott elérhetőségen keresztül. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

**Az adatokhoz való hozzáférés:** A személyes adatokhoz az Adatkezelő segítségnyújtás előkészítéséért, megszervezéséért, lebonyolításáért felelős munkatársai férnek hozzá.

**Az adatok továbbítása:** Az Adatkezelő az adatokat kizárólag az általa alapított, fenntartott szervezetek részére továbbítja, kizárólag az adatkezelés céljával összefüggésben, a segítségnyújtás előkészítése, megszervezése, lebonyolítása céljából.

**Az Érintett adatkezeléssel kapcsolatos jogai:**

*A tájékoztatás kéréshez való jog*

Az Érintett az adatkezelő 1. pontban megadott elérhetőségeken keresztül, írásban tájékoztatást kérhet arról, hogy milyen személyes adatait, milyen jogalapon, milyen adatkezelési cél miatt, milyen forrásból, mennyi ideig kezeli az Adatkezelő, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait. Az Adatkezelő érintett kérelmét legfeljebb egy hónapon belül, az általa megadott elérhetőségre küldött levélben teljesíti.

*A helyesbítéshez való jog*

Az Érintett az 1. pontban megadott elérhetőségeken keresztül írásban kérheti, hogy az Adatkezelő módosítsa valamely személyes adatát.

*A törléshez való jog*

Az Érintett az 1. pontban megadott elérhetőségeken keresztül írásban kérheti az Adatkezelő a személyes adatainak a törlését, kivéve, ha az adatkezelés jogszabályon alapul, vagy jogi igények előterjesztéséhez, érvényesítéséhez, védelméhez szükséges a kezelése.

*Adatkezelés korlátozásához (zárolásához) való jog*

Az Érintett az 1. pontban megadott elérhetőségeken keresztül írásban kérheti, hogy az Adatkezelő korlátozza az adatkezelést, ha az érintett vitatja azok pontosságát, arra az időtartamra, amíg az adatkezelő ellenőrzi személyes adatok pontosságát, ha az adatkezelés jogellenes, és az érintett ellenzi az adatok törlését, ehelyett kéri azok felhasználásának korlátozását, ha az adatkezelőnek már nincsen szüksége a személyes adatokra adatkezelés céljából, de az érintett igényli azokat jogi igények érvényesítéséhez, előterjesztéséhez vagy védelméhez, vagy ha az érintett tiltakozott az adatkezelés ellen, arra az időtartamra, amíg megállapításra kerül, hogy az adatkezelő jogos indokai elsőbbséget élveznek-e az érintett jogos indokaival szemben.

*A tiltakozáshoz való jog*

Az Érintett az 1. pontban megadott elérhetőségeken keresztül írásban tiltakozhat az adatkezelés ellen, ha az Adatkezelő a személyes adatot közvélemény-kutatás vagy tudományos kutatás céljából továbbítaná, felhasználná.

Az Érintett jogainak gyakorlása iránti kérelmet a jegyzőnél lehet előterjeszteni személyesen, az adatkezelő székhelyén, postai úton vagy elektronikusan az [adatvedelem@budavar.hu](mailto:adatvedelem@budavar.hu) e-mail címen. A jegyző a kérelmet 25 napon belül megvizsgálja és döntéséről a kérelmezőt írásban tájékoztatja. Az Érintett a jogainak megsértése esetén bírósághoz fordulhat vagy a Nemzeti Adatvédelmi és Információszabadság Hatóság vizsgálatát kezdeményezheti.

**Nemzeti Adatvédelmi és Információszabadság Hatóság,**

Postacím: 1530 Budapest, Pf.: 5.,

Cím: 1055 Budapest, Falk Miksa utca 9-11.

Telefon: +36 (1) 391-1400

E-mail: [ugyfelszolgalat@naih.hu](mailto:ugyfelszolgalat@naih.hu);

web oldala: [https://www.naih.hu](https://www.naih.hu/)

A jogérvényesítés módjára az információs önrendelkezési jogról és az információszabadságról szóló 2011. évi CXII. törvény 22. § és 23. §-ai, valamint az 52-58. §-ai vonatkoznak.

A jelen Tájékoztató Budapest Főváros I. kerület Budavári Polgármesteri Hivatal 1014 Budapest Kapisztrán tér 1. szám alatti Ügyfélszolgálati Irodájában, a Budavári Szociális és Gyermekjóléti Szolgáltatási Központ III. Számú Idősek Klubja 1011 Budapest Fő u. 31. szám alatti helyiségében, valamint a [www.budavar.hu](http://www.budavar.hu) honlapon érhető el.